บาทเปิด33.33บาทต่อดอลล่าร์ แนวโน้มอ่อนค่า
เงินบาทเปิดตลาด 33.33บาทต่อดอลล่าร์  แนวโน้มอ่อนค่าตามภูมิภาค รอคดีจำนำข้าว
25 ส.ค. 2560

เงินบาทเปิดตลาด 33.33บาทต่อดอลล่าร์  แนวโน้มอ่อนค่าตามภูมิภาค รอคดีจำนำข้าวนักบริหารเงินจากธนาคาร ซีไอเอ็มบีไทย กล่าวว่า เงินบาทเช้านี้เปิด 33.33 บาท/ดอลลาร์ และล่าสุดเคลื่อนไหวอ่อนค่าเล็กน้อยมาที่ 33.35 บาท/ดอลลาร์ โดยเป็นไปในทิศทางเดียวกับเงินสกุลหลักอื่นๆ ในภูมิภาค"เช้านี้เงินบาทปรับอ่อนค่าเล็กน้อย แต่ไม่ได้มีนัยสำคัญ ตลาด wait&amp;see คดีจำนำข้าววันนี้" นักบริหารเงิน กล่าว  สำหรับวันนี้นักบริหารเงิน ประเมินกรอบการเคลื่อนไหวของเงินบาทไว้ระหว่าง 33.28-33.40 บาท/ดอลลาร์ โดยให้น้ำหนักกับการตัดสินคดีจำนำข้าวเป็นสำคัญ เพราะอาจจะมีผลต่อสถานการณ์ทางการเมือง